Heid woa a Dog, auf den si eigentlich so guad wie jeder richtig gfreit hod. Die Leiter hom Frühstück gmocht und wir hom an restlichen Vormittag gechillt. Des Nachmitogsprogramm woa dafür umso aufregender. Do woan so verschiedene Wikingeraufgobn bei de Leiter, de wirklich lässig woan. Kasper sei Station woa eigentlich am coolsten, weil ma do glernt hom, wie ma Alkohol mocht. (Entwarnung: Wir haben den Kindern nicht beigebracht, wie man Alkohol macht) Aufd Nocht homs uns donn wieder aus de Zelte grissen, nachdem wir eigentlich scho gschlofn ghobt hom. Dafür hom ma donn no Capture the Flag, als unser Wikinger-Abschlussprüfung, gspielt.Mehr
Hello Leudis von heudis! Heid homma zwor Lagertag koppt, oba dank richtig krasse Workshops von de Leiter is uns trotzdem ned fad wordn. Gebn hods an DnD oiso Dungeons and Dragons Workshop, an Töpfer- und Yoga-Workshop, sowos mit programmieren, oana zum Bogenschießen und so Survival Zeig.
Am Obnd donn woan wia für a Logerfeier bei de Deitschn einglodn, wo wir donn richtig geile Lieder gsungan hom. Diese deitschn Pfadis kennan irgendwia nur so Seemannslieder und in jedm Lied schrein die komplett, oba es woa echt geil zum zuahean. Die Leid von denen woan so liab und symphatisch olle, des hod mi fost vom Hocker kaut. I hoff die ondern woin a wieda wos mit die Deitschn doan.Mehr
Um 19:20 Uhr wår Abfåhrt in Richtung Salzburger Hauptbahnhof. Obwohl wir Leiter locker 10 Minuten früher då waren, san schon einige Eltern mit eahnere Kinder då g'standen. Wir håbn dånn glei ois organisatorische g'måcht, damit ma jå recht zum Zug kumman.
Bevor ma dånn oba indn Zug eingstiegn san, håts no de neichen Patrullen-Wimpeln geben. Besonderst de Kühe und Frösche haben sich mords g'freut. De Åndern sicha a, de wollten de Wimpeln oba erst in Dänemark håbn. Wahrscheinlich håbns selber dåcht, dass'n verliern und wollten erm in Sicherheit wissen. Und dann is eh scho Richtung Norden gangen.Mehr